All Blacks se Barrett vir 3 weke geskors | Netwerk24
Scott Barrett, slot van die All Blacks, is kort voor rustyd weens ’n hoogvat op Michael Hooper, kaptein en flank van die Wallabies, afgestuur. Foto: Getty Images
Die All Black-slot Scott Barrett sal Saterdag se beslissende Bledisloebeker-kragmeting teen Australië misloop nadat hy vir drie weke geskors is vir ’n skouerloop verlede naweek in die Kiwi’s se nederlaag teen die Wallabies.
Barrett het ’n rooikaart ontvang vir ’n gevaarlike duikslag op Michael Hooper laat in die eerste helfte van die All Blacks se nederlaag met 26-47 in Perth en kon hom tot ses weke langs die kantlyn bevind het.
This doesn't look good for Scott Barrett. ??????
Fox Sports has uncovered fresh angles of his horror hit on Michael Hooper.
Maar Stuff berig die regterlike kommissie van Sanzaar, die beheerliggaam van die Rugbykampioenskap, het sy straf versag weens Barrett se vroeë skulderkenning, berou en uitstekende dissiplinêre rekord.
“Barrett is geskors van alle vorme van die spel tot en met en insluitende Sondag, 1 September,” sê Sanzaar in ’n verklaring.
It's a red. Shoulder charge to Hoopers head... pic.twitter.com/XWgg5xoMGf
Hoewel die skorsing beteken dat Barrett die tweede en beslissende Bledisloebeker-toets Saterdag in Auckland sal misloop, is hy beskikbaar vir die All Blacks se laaste opwarmingswedstryd voor die Wêreldbekertoernooi teen Tonga in Hamilton op 7 September.
Die Wallabies het die All Blacks flenters in Perth gespeel en ses drieë gedruk in hul rekord-sege. Barrett se rooikaart het die besoekers se voorspelers wat reeds tweede viool gespeel het, nog ’n entjie verder oor die afgrond gestoot.
Meer oor: Toetsrugby | Rugbykampioenskap | Wallabies | All Blacks | Scott Barrett | Bledisloebeker
All Blacks se ‘insinking’ flous hom nie, sê Rassie
Kiwi-bielies moet uithaal en wys, sê Hart
Eddie oor Barrett se rooikaart: ‘Dis belaglik’